Poprad

Poprad, ,  estas urbo en Slovakio kun ĉirkaŭ 55.000 loĝantoj (2003). Ĝi estas la ĉefa urbo de distrikto Poprad. La urbo situas ĉe samnoma rivero.

Poprad estas trafika ligejo, kie kunvenas gravaj ter- kaj fervojoj. Ĝi posedas internacian flughavenon (IATA: TAT), kiu nomiĝas "Tatry-Poprad" kaj per supermara alto de 718 metroj estas la plej alta internacia flughaveno de Eŭropo.

Turisme Poprad estas alirloko por la Altaj Tatroj kaj la Slovaka Paradizo.
eta|center|510px|<center>Vido al Tatroj el Poprad

 Historio 
Béla la 4-a (Hungario) setligis tie germanojn. La unua mencio devenis el 1244 en formo Theutonicalis, poste en 1256 Poprad. En 1412 Sigismondo la 1-a (Sankta Romia Imperio) hipotekis 16 urbojn al Pollando ĝis 1772. La 16 hipotekitaj urboj hungare, poste slovake (la nuntempaj slovakaj loknomoj jam ne ĉiuj estas urboj):
 Duránd  Felka  Gnézda  Igló Leibic  Ólubló  Mateóc  Ménhárd Nagyőr  Podolin  Poprád  Ruszkin Szepesbéla  Szepesolaszi  Szepesszombat  Szepesváralja

 Tvarožná  Veľká  Hniezdne  Spišská Nová Ves Ľubica  Stará Ľubovňa  Matejovce  Vrbov Strážky  Podolínec  Poprad  Ruskinovce Spišská Belá  Spišské Vlachy  Spišská Sobota  Spišské Podhradie

Fine de la 19-a jarcento estis konstruita granda rondirado de fervojo, kiu ligis urbojn Budapeŝto-Miskolc-Košice-Poprad-Liptovský Mikuláš-Martin-Žilina-Trnava-Bratislava-Vác-Budapeŝto. En 1910 en la urbo loĝis 2283 da homoj (818 germanoj, 758 slovakoj, 689 hungaroj). Ĝis Traktato de Trianon la urbo estis konsilantrajta urbo en Szepes, poste ĝi apartenis al Ĉeĥoslovakio. En 1946 la germanoj estis deportitaj.

En 1945 kaj iom poste aliĝis proksimaj komunumoj, interalie el la 16-opo Spišská Sobota, Matejovce, Veľká. En 2001 94% de la urbanoj estis slovakoj. En la urbo oni produktas tramojn nomatajn "Tatra".
eta|dekstre|Ĉefplaco de Poprad

 Vidindaĵoj 
 katolika preĝejo omaĝe al Sankta Egidio el la 13-a j.c.
 katolika preĝejo omaĝe al Virgpatrino el 1940
 luterana preĝejo el 1834
 muzeo el 1896

 Ĝemelurbo 
 20px| Szarvas, Hungario

 Famuloj 
 en la tiama Poprád naskiĝis:
 hungara akvafortisto Sámuel Lenhardt
 hungara geofizikisto György Barta
 hungara kuracisto Ödön Krompecher
 hungardevena-usona László Kiss (statistikisto)
 hungara skulptisto Károly Alexy
 hungara zoologo Béla Hankó
 kosmopolito Jakob Glatz, verkisto kaj teologo
 en Poprad naskiĝis:
 tenisistino Daniela Hantuchová
 en la urbo mortis hungara juristo Sámuel Fabriczy
eta|maldekstre|Placo en Poprad

 Esperanto 
En Poprad naskiĝis Tibor Sekelj kaj mortis Milan Zvara.


Kategorio:Urboj de Slovakio
Kategorio:Distriktaj urboj en Slovakio